《和邓慎思未试即事杂书率用秋日同文馆为首句三首 其三》
宋代·余干

帘幕深常闭，门庭阒未开。愁将河女隔，喜见月娥来。

骚客吟冰柱，仙官醉玉杯。蹇修那可得，笑齿竟谁媒。

作者简介：余干，字樗年（《同文馆唱和诗》卷一○晁补之《次韵樗年见贻》），毗陵（今江苏常州）人。神宗元丰五年（一○八二）进士（《咸淳毗陵志》卷一一）。哲宗元祐初与邓忠臣等同为考试官。今录诗十三首。